Če nameravate potovati z avtodomom, ste lahko prepričani, da boste vsak dan doživeli nekaj novega. Vsak dan boste lahko prenočili na drugem kraju, ki je pisan na vašo kožo. Potovanje z avtodomom omogoča mobilnost, tako da lahko v kratkem času obiščete veliko krajev, si ogledate številne znamenitosti in pretaknete še tako skrite kotičke. Oddih take vrste je tudi odlična priložnost, da se še tesneje povežete s svojimi sopotniki, pa naj bodo to člani vaše družine ali prijatelji, hkrati pa boste lahko ves čas, ki si ga želite, preživeli v pristnem stiku z naravo.